PSขายดีกว่าปีก่อน โอนเร็ว-มาร์จินเพิ่ม
&nbsp;
10 ส.ค. 2554

โพสต์ทูเดย์ — PS ทิ้งห่างคู่แข่ง สร้างสถิติยอดขายสองเดือนปีนี้ 4,222 ล้านบาท แซงไตรมาสแรกปีก่อน มั่นใจทั้งปีกำไรดี ผลงานเข้าเป้า ต้นทุนดอกเบี้ยลดลง สร้างเสร็จเร็วขึ้น
นายทองมา วิจิตรพงศ์พันธุ์ ประธานกรรมการและกรรมการผู้จัดการ บริษัท พฤกษา เรียลเอสเตท (PS) เปิดเผยว่า สองเดือนแรกปี 2553 บริษัทมียอดขายถึง 4,222 ล้านบาท มากกว่าไตรมาสแรกปีก่อนที่ 4,045 ล้านบาท จึงเชื่อว่าทั้งปีนี้จะมียอดขาย 2.9 หมื่นล้านบาท และรายได้ 2.4 หมื่นล้านบาท ตามเป้าหมาย
นอกจากนั้น บริษัทตั้งเป้าอัตรากำไรสุทธิปี 2553 ไว้ที่ 1516% หากรัฐไม่ต่อมาตรการภาษี แต่หากรัฐต่อมาตรการ อัตรากำไรสุทธิจะอยู่ที่ 18.9% ใกล้เคียงกับปีก่อนที่ 19% 
“เป้าหมายที่เราตั้งมาจาก 50 โครงการใหม่ที่เกิดขึ้นในปีนี้ มูลค่ารวม 3.36 หมื่นล้านบาท และตั้งเป้าลดรอบการก่อสร้างโครงการตั้งแต่ขั้นตอนการจองจนถึงการโอนลงเหลือ 60 วัน จาก 7590 วัน ที่เคยทำได้” นายทองมา กล่าว
สำหรับเงินลงทุนของปีนี้กว่า 2 หมื่นล้านบาท มาจากเงินสดของบริษัทและจะออกหุ้นกู้ 1,5002,500 ล้านบาท ประมาณไตรมาส 2 คาด ว่าจะได้ดอกเบี้ย 34% ต่ำกว่าต้นทุนดอกเบี้ยปัจจุบัน 5.15% ทำให้ต้นทุนเงินลดลงเหลือเฉลี่ยเพียง 4% และสัดส่วนหนี้สินเงินกู้ต่อทุนเพิ่มเป็น 0.5 เท่า จาก 0.4 เท่า
ด้านผลงานปี 2552 ที่ผ่านมา PS สร้างสถิติสูงสุดทั้งยอดขายและรายได้ที่ 2.3 หมื่นล้านบาท และ 1.9 ล้านบาท เติบโต 27% และ 46% ตามลำดับ และต้นทุนขายอสังหาริมทรัพย์ลดลง 0.4% จาก 62.3% เหลือสัดส่วน 61.9% ของรายได้จากการขายอสังหาริมทรัพย์ ส่งผลให้มีกำไรสุทธิ 3,622 ล้านบาท คิดเป็นกำไรหุ้นละ 1.65 บาท เพิ่มขึ้น 53% จากปี 2551 ท่ามกลางการหดตัวของยอดขายอสังหาริมทรัพย์ในตลาด
ทั้งนี้ PS ได้ประกาศจ่ายปันผลงวดปี 2552 ที่หุ้นละ 0.55 บาท สูงกว่าปี 2551 ที่หุ้นละ 0.33 บาท หรือคิดเป็นสัดส่วน 33% จากนโยบายจ่ายปันผลที่ไม่ต่ำกว่า 30% ของกำไรสุทธิ กำหนดจ่ายเงินภายในวันที่ 13 พ.ค. ให้แก่ผู้ถือหุ้นที่มีชื่อในทะเบียน ในวันที่ 16 มี.ค. 2553 คิดเป็นอัตราผลตอบแทน 3.35%